Jabarkan Sistem pengangkutan dari Bangkok dalam bahasa melayu

Bangkok pada suatu ketika agak terkenal dengan jaringan canggih parit besar yang dipanggil khlong di bandarnya sehingga ia digelar bandar "Venice di Timur" kerana dulu segala cara pengangkutan di Bangkok digunakan dengan kapal. Kini, kebanyakan parit besar ini ditukar menjadi jalanraya. Di Bangkok terdapat beberapa lebuh raya yang ditinggikan untuk meringankan masalah sesak lalu lintas yang sering dihadapi oleh bandar tersebut.

Pada tahun 1999 sistem kereta api metro atas tanah, Skytrain (BTS secara rasmi) dibuka secara rasmi. Pembinaan jaluran bawah tanah yang pertama, Bangkok Metro, dibuka kepada orang ramai pada Julai 2004. Namun, pembinaan sistem atas tanah tidak dapat dilengkapkan kerana masalah pembiayaan akibat Krisis Kewangan Asia. Rangka pembinaan ini masih dapat dilihat dari stesen kereta api yang utama hingga ke Lapangan Terbang Antarabangsa Don Mueang.

Sebuah Lembaga Transit Laju Massa Thailand (MRTA) telah dilancarkan pada Julai 2004, yang menyambung stesen kereta api dari utara, Bang Sue ke Stesen Hua Lamphong di tengah-tengah bandar, yang melalui kawasan timur bandar Bangkok.

Bagi mereka yang menggunakan kereta api pula, ramai di antara mereka yang akan memulakan perjalanan dari Hua Lamphong di penghujung selatan Metro. Dari sini, kereta api dapat menuju ke Malaysia di selatan dan Chiang Mai dan lain-lain wilayah di utara dan timur laut.

Hampir-hampir seluruh bandar dan wilayah di Thailand dapat dikunjungi dengan menaiki bas dari Bangkok. Untuk destinasi di bahagian barat dan barat daya Thailand, bas akan berangkat dari Terminal Bas Selatan yang terletak di sebelah barat bandar Bangkok. Untuk destinasi di bahagian tenggara seperti Pattaya dan Ko Samet, bas akan berangkat dari Terminal Bas Timur, di Ekamai. Untuk segala destinasi di bahagian utara dan timur laut, bas akan berangkat dari Terminal Bas Utara di Mo Chit, yang boleh dilawati dengan menggunakan kereta api Skytrain dan Metro.

Lapangan Terbang Antarbangsa Don Mueang, yang dahulunya tersibuk di Asia Tenggara, terletak di bahagian utara bandar Bangkok. Pembinaan lapangan terbang baharu, Suvarnabhumi di wilayah Amphoe Bang Phli telah bermula pada tahun 2002 dan siap dibina pada tahun 2005. Lapangan terbang ini telah dibuka. Segala penerbangan luar negara akan berlepas dan mendarat di Suvarnabhumi dan Lapangan Terbang Don Mueang akan melayan penerbangan dalam negeri sahaja.